**KISKŐRÖS VÁROS POLGÁRMESTERE**

### ELŐTERJESZTÉS

(a Képviselő-testület 2019. szeptember 18-i ülésére)

**TÁRGY: GÖRDÜLŐ FEJLESZTÉSI TERV ELFOGADÁSA A VÍZIKÖZMŰ-SZOLGÁLTATÁS FOLYAMATOS BIZTOSÍTÁSÁRA**

A víziközmű-szolgáltatásról szóló 2011. évi CCIX. törvény 11. § (1) bekezdése alapján az önkormányzat tulajdonában álló víziközmű-szolgáltatás hosszú távú biztosíthatósága érdekében – a fenntartható fejlődés szempontjaira tekintettel – víziközmű-rendszerenként 15 éves időtávra gördülő fejlesztési tervet kell készíteni. A felújítási és pótlási tervrész elkészítése a víziközmű szolgáltatót, a fejlesztési terv elkészítése a tulajdonost, mint ellátásért felelőst terheli.

Kiskőrös Város Önkormányzata a Kiskunsági Víziközmű-Szolgáltató Kft.-t, mint a város víziközmű létesítményeinek üzemeltetőjét megbízta a beruházási tervrész elkészítésével.

Mind az ivóvíz, mind a szennyvíz ágazat közműveit érintő rövid, közép és hosszú távú felújításokról, pótlásokról, fejlesztésekről a Szolgáltató összeállította a műszaki tartalmat, melyet a Képviselő-testület döntésével minden év szeptember 30. napjáig jóváhagyásra köteles megküldeni a Magyar Energetikai és Közmű-szabályozási Hivatal részére.

A gördülő fejlesztési terv elkészítésének célja, hogy a vízi közművagyon műszaki állapota megfelelő színvonalú legyen és biztosítsa a folyamatos és hosszú távú szolgáltatást.

A szolgáltató, mint a város víziközmű rendszerének üzemeltetője a határozat-tervezet mellékletét képező táblázatban határozta meg a víziközmű hálózat felújítással és pótlással érintett szakaszait. Az Önkormányzat forráshiányra tekintettel előreláthatólag rövidtávú beruházást nem tervez.

Fentiekre figyelemmel javasom, hogy a Képviselő-testület a határozat-tervezet mellékletében foglaltak szerint döntsön.

**Kiskőrös, 2019. szeptember 13.**

 **Domonyi László sk.**

 **polgármester**

**HATÁROZAT - TERVEZET**

A Képviselő-testület:

1. egyetért a Kiskunsági Víziközmű-Szolgáltató Kft. által összeállított, a határozat-tervezet 1. és 2. mellékletét képező víz és szennyvíz ágazat rövid, közép és hosszú távú felújítási és pótlási gördülő fejlesztési tervében foglaltakkal,
2. a gördülő fejlesztési tervben rövidtávú beruházást, forráshiányra tekintettel nem tervez, a közép és hosszú távú beruházási terv határozat-tervezet 3. és 4. számú mellékletében foglaltakkal egyetért,
3. felhatalmazza a polgármestert a határozat-tervezet mellékletét képező gördülő fejlesztési tervhez kapcsolódó jognyilatkozatok aláírására,
4. felhatalmazza a Kiskunsági Víziközmű-Szolgáltató Kft.-t, hogy a gördülő fejlesztési tervet benyújtsa a Magyar Energetikai és Közmű-szabályozási Hivatal részére.

**Felelős:** polgármester

**Határidő:** azonnal